b'\n_START_ARTICLE_\nJai Courtney\n_START_SECTION_\nKehidupan awal\n_START_PARAGRAPH_\nCourtney dilahirkan di Sydney, New South Wales, dan membesar di Cherrybrook, pinggir bandar Sydney. Bapa beliau, Chris, bekerja di syarikat elektrik milik negara, manakala ibunya, Karen, merupakan seorang guru di Galston Public School, di mana Courtney dan kakaknya turut belajar. Beliau kemudiannya ke Cherrybrook Technology High School dan Western Australian Academy of Performing Arts yang menamatkan belajar pada tahun 2008.\n_START_SECTION_\nKerjaya\n_START_PARAGRAPH_\nCourtney mendapat tawaran pertama menerusi filem pendek kontroversi, Boys Grammar pada tahun 2005 yang turut dibintangi oleh Daniel Feuerriegel dan Adam J. Yeend. Pada tahun 2008, Courtney mendapat tawaran bagi sebuah siri di Australia, Packed to the Rafters, sebelum muncul dalam All Saints, To Hell & Bourke dan beberapa buah filem pendek yang lain. Pada tahun 2010, beliau memegang watak Varro dalam Spartacus: Blood and Sand untuk 10 buah episod, sebelum membintangi Jack Reacher pada tahun 2012 disamping Tom Cruise dan dalam A Good Day to Die Hard bersama Bruce Willis._NEWLINE_Pada tahun 2014, beliau muncul dalam filem I, Frankenstein sebagai Gideon dan Felony sebagai Jim Melic. Courtney kemudiannya muncul dalam Divergent (2014) dan Unbroken serta The Water Diviner sebagai Lt. Col. Hughes. Beliau muncul semula sebagai Eris dalam sekuel The Divergent Series: Insurgent (2015), yang memulakan penggambaran pada Mei 2014 dan ditayangkan pada 20 Mac 2015._NEWLINE_Courtney muncul sebagai Kyle Reese, dalam filem cereka sains, Terminator Genisys. Pengambaran filem Terminator Genisys bermula pada April/Mei 2014, dan telah ditayangkan pada 1 Julai 2015. Courtney telah bekerja untuk Terminator dan Insurgent dalam waktu yang sama._NEWLINE_Courtney turut menjadi suara latar Pinch Hitter untuk lagu "All of a Sudden" dari album pertama, When Friends Die in Accidents._NEWLINE_Pada Mac 2015, Courtney menandatangan untuk memegang watak sebagai Captain Boomerang dalam filem DC Comics, Suicide Squad, disamping Will Smith, Jared Leto dan Margot Robbie. Pengambaran bermula pada April 2015 sebelum ditayangkan pada Ogos 2016.\n_START_SECTION_\nKehidupan peribadi\n_START_PARAGRAPH_\nSehingga November 2012, Courtney telah menetap di Los Angeles, California. Beliau menjalinkan hubungan dengan Mecki Dent.'